ຈາກາຕາ ຈະກໍ່ສ້າງ ລະບົບທາງລົດໄຟ ຂະໜາດໃຫຍ່ ເພື່ອແກ້ໄຂ ການຈະລາຈອນຕິດຂັດ
ລະບົບຂົນສົ່ງມວນຊົນ ທາງລົດໄຟໃໝ່ນີ້ ອາດສາມາດນຳພາ ນະຄອນຫຼວງຂອງອິນໂດເນເຊຍ ໄປຍັງທິດທາງ ແຫ່ງອະນາຄົດທີ່ຍືນຍົງ ຫຼາຍຂຶ້ນ.
ນະຄອນຫຼວງຈາກາຕາ ຂອງອິນໂດເນເຊຍ ໄດ້ເປັນໂຕຢ່າງທີ່ ສຳຄັນອັນນຶ່ງ ມາເປັນເວລາດົນນານ ຂອງມະຫານະຄອນທີ່ ຂະຫຍາຍ ກວ້າງອອກໄປເລື້ອຍໆ ແລະບໍ່ສາມາດຍັບຍັ້ງ ຫລື ອູ້ມຊູການເຕີບໂຕຂອງຕົນໄດ້ ແຕ່ນາຍ Brian Padden ຜູ້ສື່ ຂ່າວວີໂອເອ ລາຍງານວ່າ ຫຼັງຈາກໄດ້ຊັກຊ້າມາເປັນເວລາຫຼາຍ ປີ ບັດນີ້ ຈາກາຕາກຳລັງທຳການເຄື່ອນໄຫວ ເພື່ອແກ້ໄຂອັນທີ່ ບາງທີອາດຈະເປັນບັນຫາອັນຮີບດ່ວນທີ່ສຸດຂອງຕົນ ກໍຄື ການ ຈະລາຈອນທີ່ຄັບຄັ່ງ ຊຶ່ງຫວ່າງໄວໆຜ່ານມານີ້ ໄດ້ຖືກລະບຸວ່າ ຄັບຄັ່ງທີ່ສຸດຂອງໂລກ ສິງຈະນຳເອົາລາຍງານເລື້ອງນີ້ຈາກ ຜູ້ສື່ຂ່າວວີໂອເອ ມາສະເນີທ່ານ ການຈະລາຈອນຕິດຂັດ ທີ່ເຮັດໃຫ້ການສັນຈອນໄປມາຢູ່ໃນ ນະຄອນຫຼວງຈາກາຕາ ຕົກຢູ່ໃນສະພາບເປ້ຍລ່ອຍເກືອບ ຕະຫລອດເວລານັ້ນ ກຳລັງຮ້າຍແຮງຂຶ້ນກວ່າເກົ່າ ຍ້ອນຈຳ ນວນພົນລະເມືອງເກືອບ 30 ລ້ານຄົນ ແລະເພີ້ມຂຶ້ນນັບມື້ນັ້ນ ມີຍວດຍານພາຫະນະເພີ້ມຂຶ້ນຫຼາຍກວ່າ 1 ພັນຄັນ ເຂົ້າໄປ ອັ່ງອໍຕາມຖະໜົນຫົນທາງໃນແຕ່ລະມື້ ເຮັດໃຫ້ບັນດາຜູ້ທຽວ ທາງໄປລ້າໄປການ ເຊັ່ນນາງ Mira Aryas ມີຄວາມເຫຼືອອົກເຫຼືອໃຈ ນາງ Mira Aryas ກ່າວວ່າ ແຕ່ເວລານີ້ ກຳລັງມີການດຳເນີນວຽກງານ ກ່ຽວກັບລະບົບຂົນສົ່ງມວນຊົນທາງລົດໄຟ ຂະໜາດໃຫຍ່ ທີ່ອາດສາມາດຊ່ອຍລົດຜ່ອນ ການຈະລາຈອນຕິດຂັດໄດ້ ການກໍ່ສ້າງລະບົບດັ່ງກ່າວໄດ້ຊັກຊ້າມາ 5 ປີ ໃນຂະນະທີ່ບັນດາເຈົ້າໜ້າທີ່ພາກັນທຳ ງານ ເພື່ອເກ້ຍກ່ອມໃຫ້ພວກເຈົ້າຂອງທີ່ດິນ ແລະທຸລະກິດ ຍອມເສຍສະລະໃນໄລຍະ ສັ້ນ ເພື່ອປ້ອງກັນບໍ່ໃຫ້ການຈະລາຈອນຕິດຂັດ ຍິ່ງຂຶ້ນໄປອີກ ທ່ານ Dono Boestami ປະທານ  MRT Jakarta ຊຶ່ງເປັນບໍລິສັດທີ່ນະຄອນຈາກາ ຕາເປັນເຈົ້າຂອງ ແລະຮັບຜິດຊອບການກໍ່ສ້າງລະບົບລົດໄຟຂົນສົ່ງມວນຊົນນັ້ນ ກ່າວ ວ່າ ມັນເປັນທາງເລືອກອັນດຽວເທົ່ານັ້ນຂອງເມືອງ ທ່ານ Dono Boestami ປະທານບໍລິສັດ MRT Jakarta ກ່າວວ່າ ຂັ້ນຕອນທຳອິດຂອງໂຄງການນີ້ ແມ່ນທາງລົດໄຟໄລຍະທາງ 16 ຫຼັກກິໂລແມັດ ແລ່ນ ຈາກທິດໃຕ້ໄປຫາທິດເໜືອ ຊຶ່ງຈະມີສະຖານີລົດໄຟ 13 ແຫ່ງ ຊຶ່ງບາງສະຖານີຈະຢູ່ໃຕ້ ດິນ ແລະບາງສະຖານີຈະຍົກ ລະດັບສູງກ່ວາໜ້າດິນ ນະຄອນຫຼວງຈາກາຕາ ໄດ້ຮັບ ເງິນກູ້ຢືມ ຈຳນວນ 1500 ລ້ານດອລລ່າຈາກຍີ່ປຸ່ນ ສຳຫລັບຂັ້ນຕອນນີ້ຂອງໂຄງການ ຊຶ່ງມີກຳໜົດຈະສ້າງແລ້ວ ພາຍໃນປີ 2018 ສຳຫລັບຂັ້ນຕອນທີສອງ ແມ່ນຈະແລ່ນ ຂຶ້ນເໜືອຕໍ່ໄປອີກ ຊຶ່ງຈະສິ້ນເປືອງຄ່າກໍ່ສ້າງຕື່ມອີກ 1500 ລ້ານດອລລ່າ ແລະແຜນ ການທີ່ຈະສ້າງທາງລົດໄຟ ໄລຍະຍາວ 87 ຫຼັກກິໂລແມັດ ທີ່ແລ່ນຈາກພາກຕາເວັນ ອອກຫາພາກຕາເວັນຕົກ ກຳລັງຢູ່ໃນຂັ້ນສຶກສາຢູ່ ໃນເວລານີ້ ເຖິງແມ່ນວ່າ ແນ່ນອນ ການກໍ່ສ້າງທາງລົດໄຟນີ້ ຈະຍິ່ງເຮັດໃຫ້ການຈະລາຈອນ ຕິດຂັດຂຶ້ນໄປອີກກໍຕາມ ແຕ່ພວກຊາວເມືອງຫຼາຍຄົນ ເຊັ່ນນາງ Niken Budi Asuti ກໍມີຄວາມຮູ້ສຶກໃນແງ່ດີ ຫຼາຍຂຶ້ນ ກ່ຽວກັບອະນາຄົດຂອງເມືອງ ນາງ Asuti ກ່າວວ່າ ທ່ານ Sofjan Wanandi ທີ່ປຶກສາປະຈຳຮອງປະທານາທິບໍດີ Jusuf Kalla ແຫ່ງອິນ ໂດເນເຊຍ ຫວັງວ່າ ໂຄງການສ້າງໂຄງລ່າງພື້ນຖານທີ່ສຳຄັນ ສາມາດເປັນແຮງກະຕຸ້ນ ແລະຊຸກຍູ້ຄວາມພະຍາຍາມອື່ນໆ ໃນການພັດທະນາແລະການປັບປຸງປະເທດໃຫ້ທັນ ສະໄໝ ທ່ານ Sofjan Wanadi ກ່າວວ່າ ເຖິງແມ່ນວ່າ ພວກຊາວນະຄອນຫຼວງຈາກາຕາ ຈະຕິດຄາຢູ່ໃນການຈະລາຈອນຄັບ ຄັ່ງ ໃນໄລຍະສັ້ນນັ້ນກໍຕາມ ແຕ່ໂຄງການລົດໄຟຂົນສົ່ງມວນຊົນອັນໃໝ່ນີ້ ກໍອາດຈະ ສາມາດນຳພານະຄອນຫຼວງ ໄປສູ່ທິດທາງແຫ່ງອະນາຄົດ ທີ່ຍືນຍົງຫຼາຍຂຶ້ນ